Na temelju članka 86. Zakona o prostornom uređenju ("Narodne novine", broj 153/13, 65/17, 114/18, 39/19 i 98/19) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 14. sjednici od 16. lipnja 2023. godine, donijelo je

**Odluku o izradi**

**Urbanističkog plana uređenja rekreacijska zona Podsolarsko**

OPĆE ODREDBE

Članak

Donosi se Odluka o izradi Urbanističkog plana uređenja rekreacijska zona Podsolarsko (u daljnjem tekstu: Odluka).

Članak

Odlukom o izradi utvrđuje se pravna osnova za izradu i donošenje Urbanističkog plana uređenja rekreacijska zona Podsolarsko (u daljnjem tekstu: Plan):

* razlozi donošenja Plana,
* obuhvat Plana,
* ocjena stanja u obuhvatu Plana,
* ciljevi i programska polazišta za izradu Plana,
* popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana,
* način pribavljanja stručnih rješenja Plana,
* popis javnopravnih tijela određenih posebnim propisima koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana,
* planirani rok za izradu Plana, odnosno njegovih pojedinih faza,
* izvori financiranja Plana.

PRAVNA OSNOVA ZA IZRADU I DONOŠENJE PROSTORNOG PLANA

Članak 3.

Pravna osnova za izradu i donošenje Plana utvrđena je člancima 79. i 85. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) - u daljnjem tekstu: Zakon i člankom 79. Generalnog urbanističkog plana Grada Šibenika, Izmjene i dopune (cjelovite), ("Službeni vjesnik općina Drniš, Knin i Šibenik", broj 14/88., "Službeni vjesnik Šibensko-kninske županije", broj 8/99., 1/01., 5/02. i 5/06. i "Službeni glasnik Grada Šibenika", broj 6/08., 4/14., 2/16., 8/16., 1/17-ispravak) – u daljnjem tekstu: GUP.

Nositelj izrade Plana u ime Grada Šibenika je Upravni odjel za prostorno planiranje i zaštitu okoliša.

RAZLOZI DONOŠENJA PROSTORNOG PLANA

Članak 4.

 Razlozi za izradu i donošenje Plana su: uređenje prostora obuhvata Urbanističkog plana uređenja rekreacijska zona Podsolarsko, kako je propisano GUP-om grada Šibenika:

- planirati zabavne sadržaje u rubnim područjima uz glavnu prometnicu izvan utjecaja na obližnje zone stanovanja;

- poticanje gradnje biciklističkih staza u profilu ceste, kao i odgovarajućeg zaštitnog zelenila;

- očuvanje kvalitetnog visokog zelenila uz nastojanje da se izgradnjom što manje utječe na postojeće stanje fonda visokog zelenila;

- ozelenjivanje nekultiviranih područja autohtonim zelenilom;

- uređenje i transformacija prostora u područje od važnosti za identitet grada, stvaranje novih vrijednosti u prostoru;

- gradnja i uređenje otvorenih sportsko rekreacijskih terena i igrališta i sadržaja za zabavu i razonodu;

- formiranje putova i odmorišta s odgovarajućom urbanom opremom, signalizacijom i rasvjetom;

- gradnja pratećih sadržaja ugostiteljske, trgovačke, poslovne i sl. namjene; nije moguća gradnja stambenih i smještajnih građevina;

- gradnja građevina pratećih sadržaja kao niskih samostojećih građevina s najviše dvije nadzemne etaže (suteren i prizemlje);

- pristup zoni planirati preko formiranja najviše dva ulaza s glavne gradske ulice;

- udaljenost od regulacijske linije 20m; nije dozvoljen direktan priključak građevina na glavnu gradsku ulicu.

OBUHVAT PLANA

Članak 5.

Obuhvat plana odnosi se na cijeli obuhvat UPU- a rekreacijska zona Podsolarsko, uključujući prometnice položene sjeveroistočno i jugoistočno uz obuhvat, te uzimajući u obzir plažu (kopneni i morski dio) s kojom zona rekreacije graniči na jugozapadu obuhvata. Na sjeverozapadu granicu obuhvata UPU-a predstavlja razgraničenje namjena R3 i Zp prema GUP-u. Na jugozapadu granica obuhvata je granica pomorskog dobra.

OCJENA STANJA U OBUHVATU PLANA

Članak 6.

 Područje je neizgrađeno i nije komunalno opremljeno. Položeno je u blagom nagibu u smjeru SI- JZ, djelomično obraslo niskim raslinjem i makijom, a djelomično kultivirano (maslinici i sl.).

CILJEVI I PROGRAMSKA POLAZIŠTA PLANA

Članak 7.

Osnovni ciljevi izrade Plana definirani su u članku 4. Odluke.

 POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU

Članak 8.

Prilikom izrade Plana koristit će se dostupni relevantni dokumenti.

Tijekom izrade Plana nositelj izrade sa stručnim izrađivačem može utvrditi potrebu izrade i drugih stručnih podloga od značaja za pripremu kvalitetnih planskih rješenja.

Jedna od stručnih podloga koja je od značaja za kvalitetnu izradu planskog rješenja Urbanističkog plana uređenja rekreacijska zona Podsolarsko je Idejno rješenje, broj projekta: PP-29/14 od studenog 2014. godine i Glavni projekt (radni materijal), Z.O.P. 23-1/17 od prosinca 2017. godine, izrađeni od „Pomorski projekti“ d.o.o., Kralja Zvonimira 38, 21 000 Split, OIB 69078967067, glavni projektant Ivica Galasso dipl.ing.građ., broj ovlaštenja G567.

NAČIN PRIBAVLJANJA STRUČNIH RJEŠENJA

Članak 9.

Odgovarajuća stručna rješenja izradit će stručni izrađivač Plana u dogovoru sa službama Grada Šibenika i nadležnim institucijama.

POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak 10.

Temeljem članka 90. Zakona javnopravna tijela određena posebnim propisima koja daju zahtjeve za izradu Plana te drugi sudionici korisnici prostora koji trebaju sudjelovati u izradi Plana, sudjelovat će u izradi plana na način da će biti zatraženi njihovi uvjeti koje treba poštovati u izradi nacrta prijedloga Plana ili podaci potrebni za izradu Plana. Ista će javnopravna tijela biti pozvana na javnu raspravu u postupku izrade Plana.

Javnopravna tijela iz stavka 1. ovog članka su:

1. Ministarstvo prostornoga uređenja, graditeljstva i državne imovine,

 Ulica Republike Austrije 14, 10 000 Zagreb

1. Ministarstvo gospodarstva i održivog razvoja

Radnička cesta 80, 10 000 Zagreb

1. Ministarstvo kulture i medija,

Uprava za zaštitu kulturne baštine,

Konzervatorski odjel u Šibeniku,

Stube Jurija Čulinovića 1/3, 22 000 Šibenik

1. Ministarstvo poljoprivrede,

Ulica grada Vukovara 78, 10 000 Zagreb

1. Ministarstvo unutarnjih poslova,

Ravnateljstvo civilne zaštite,

Područni ured civilne zaštite Split,

Služba civilne zaštite Šibenik,

Velimira Škorpika 5, 22 000 Šibenik

1. Hrvatska regulatorna agencija za mrežne djelatnosti

Roberta Frangeša Mihanovića 9, 10 000 Zagreb

1. Hrvatske vode,

Vodnogospodarski odjel za vodno područje dalmatinskih slivova,

Vukovarska 35, 21 000 Split

1. Hrvatske šume,

Uprava šuma Podružnica Split,

Kralja Zvonimira 35/III, 21 000 Split

1. Hrvatske šume,

Šumarija Šibenik,

Bana Josipa Jelačića 1, 22 000 Šibenik

1. HEP – ODS d.o.o., Elektra Šibenik

Ante Šupuka 1, 22 000 Šibenik

1. HOPS d.o.o.

Kupska 4, 10 000 Zagreb

1. Vodovod i odvodnja d.o.o.

Kralja Zvonimira 50, 22 000 Šibenik

1. EVN Croatia Plin d.o.o.

Zagrebačka avenija 104, 10 000 Zagreb

1. PLINACRO d.o.o.

Savska cesta 88A, 10 000 Zagreb

1. Zeleni grad Šibenik d.o.o.

Stjepana Radića 100, 22 000 Šibenik

1. Javna ustanova Zavod za prostorno uređenje Šibensko-kninske županije

Vladimira Nazora 1, 22 000 Šibenik

1. Šibensko-kninska županija,

Upravni odjel za zaštitu okoliša, prostorno uređenje, gradnju i komunalne poslove,

Trg Pavla Šubića I br. 2, 22000 Šibenik

1. Grad Šibenik,

Upravni odjel za gospodarenje gradskom imovinom,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za gospodarstvo, poduzetništvo i razvoj,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za komunalne djelatnosti,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za provedbu dokumenata prostornog uređenja i gradnju,

Trg palih branitelja Domovinskog rata 1, 22 000 Šibenik

1. Gradska četvrt Zablaće

Obala palih boraca 107, 22 030 Zablaće

Ukoliko se, temeljem Zakona ili drugog zakona ili podzakonskog akta, u tijeku izrade i donošenja Plana pojavi potreba drugih zahtjeva ili posebnih uvjeta smatrat će se sukladni ovom članku Odluke uz posebno obrazloženje.

ROKOVI ZA IZRADU PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PLANA

Članak 11.

Ovom Odlukom određeni su rokovi pojedinih aktivnosti na izradi i donošenju Plana:

* javnopravna tijela iz članka 10. Odluke dužna su svoje zahtjeve dostaviti Nositelju izrade u roku od 30 dana od dana dostave poziva za dostavu zahtjeva. Ako zahtjevi ne budu dostavljeni u roku smatrat će se da zahtjeva nema,
* rok za izradu nacrta prijedloga Plana 45 dana, nakon pribavljenih zahtjeva iz članka 11., alineje 1. i stručnih podloga (ako su potrebne),
* u skladu s objavom javne rasprave javni uvid u prijedlog Plana traje 30 dana.

Ukoliko se iz opravdanih razloga u pojedinim fazama pripreme, izrade i donošenja Plana ne budu mogli poštovati rokovi, Nositelj izrade i stručni izrađivač su dužni o tome obavijestiti Gradonačelnika.

ZABRANA I VRIJEME TRAJANJA ZABRANE IZDAVANJA AKATA KOJIMA SE ODOBRAVAJU ZAHVATI

Članak 12.

Na području obuhvata Plana do njegova donošenja, od stupanja na snagu ove Odluke nije dopušteno izdavanje akata kojima se odobrava građenje.

IZVORI FINANCIRANJA IZRADE PROSTORNOG PLANA

Članak 13.

Izrada Plana će se financirati iz proračuna Grada Šibenika.

DRUGA PITANJA ZNAČAJNA ZA IZRADU NACRTA PRIJEDLOGA PLANA

Članak 14.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Šibensko – kninske županije, Upravnog odjela za zaštitu okoliša, prostorno uređenje, gradnju i komunalne poslove pribavljeno je Mišljenje da nije potrebno provesti postupak ocjene o potrebi strateške procjene (KLASA: 351-02/23-01/37, URBROJ: 2182-16/1-23-2, od 26. svibnja 2023. godine).

ZAVRŠNE ODREDBE

Članak 15.

 Nadležno upravno tijelo nositelja izrade Plana obvezuje se da u roku od najmanje 8 dana od dana objave Odluke:

-sukladno članku 86. Zakona dostavi Odluku Hrvatskom zavodu za prostorni razvoj pri Ministarstvu prostornoga uređenja, graditeljstva i državne imovine,

-sukladno članku 88. Zakona obavijesti javnost o izradi Plana,

-sukladno članku 90. Zakona javnopravnim tijelima iz članka 10. ove odluke dostavi Odluku o izradi s pozivom da u roku od 30 dana dostave zahtjeve za izradu Plana.

Članak 16.

Ova Odluka stupa na snagu osmoga dana od dana objave u „Službenom glasniku Grada Šibenika“.

KLASA: 350-02/23-01/21

URBROJ: 2182-1-04/1-23-3

Šibenik,16. lipnja 2023.

GRADSKO VIJEĆE

GRADA ŠIBENIKA

 PREDSJEDNIK

 dr.sc. Dragan Zlatović

OBRAZLOŽENJE

Donosi se Odluka o izradi Urbanističkog plana uređenja rekreacijska zona Podsolarsko slijedom obveza utvrđenih člancima 79. i 85. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) - u daljnjem tekstu: Zakon i člankom 79. Generalnog urbanističkog plana Grada Šibenika, Izmjene i dopune (cjelovite), ("Službeni vjesnik općina Drniš, Knin i Šibenik", broj 14/88., "Službeni vjesnik Šibensko-kninske županije", broj 8/99., 1/01., 5/02. i 5/06. i "Službeni glasnik Grada Šibenika", broj 6/08., 4/14., 2/16., 8/16., 1/17-ispravak) – u daljnjem tekstu: GUP.

 Razlozi za izradu i donošenje Plana su uređenje prostora obuhvata Urbanističkog plana uređenja rekreacijska zona Podsolarsko, kako je propisano GUP-om grada Šibenika

Na području obuhvata Urbanističkog plana uređenja rekreacijske zone Podsolarsko, uredit će se i transformirati prostor u područje od važnosti za identitet grada, stvaranje novih vrijednosti u prostoru. Formiranje putova i odmorišta s odgovarajućom urbanom opremom, signalizacijom i rasvjetom uz očuvanje i poticanje kvalitetnog visokog zelenila. Gradnja sportsko rekreacijskih sadržaja, gradnja pratećih sadržaja ugostiteljske, trgovačke, poslovne i sl. namjene.